# Hannah Murray

Tegan Lauren-Hannah Murray (Bristol, Anglaterra, 1 de juliol de 1989) és una actriu anglesa coneguda sobretot per interpretar a la Cassie Ainsworth a Skins i a la Gilly a Game of Thrones.

## Biografia
### Primers anys

Hannah Murray passà la seva infància a Bristol (Anglaterra). Els seus pares són professors de la Universitat de Bristol i ningú de la seva família havia fet abans d'actor. Va ser membre de la Bristol Old Vic Young Company.
A l'edat de 16 anys va tenir notícia d'una audició per a actors joves a Bristol i decidí presentar-se només per l'experiència. Les audicions foren per a la sèrie britànica Skins, i impressionà els productors de la sèrie, per la qual cosa fou escollida per interpretar el paper de la Cassie Ainsowrth, un dels personatges principals.

### Carrera

Debutà el 2007, amb 18 anys, a televisió fent el paper de Cassie Ainsworth a la sèrie Skins, una noia molt dolça i innocent amb desordres alimentaris i tendències suïcides. Va fer aquest paper durant dues temporades, quan la seva generació fou reemplaçada per una nova. Tot i així, encara avui el seu personatge és reconegut com una de les grans icones de les sèries televisives.
Va debutar al West End en l'obra That Face l'any 2008 i al 2014 va encapçalar l'obra Martine al Finborough Theatre, guanyant una nominació al Premi OffWestEnd a la millor interpretació femenina.
El 2010 va participar en les pel·lícules Chatroom i Womb i l'any següent la plataforma HBO confirmà que Murray protagonitzaria el paper de Gilly a la sèrie Game of Thrones. El 2012 feu un petit paper a la pel·lícula de Tim Burton amb Johnny Depp a Ombres tenebroses.
A començaments de 2013 confirmà que tornaria a Skins i aquell mateix any protagonitzà el drama americà Lily & Kat.
El 2014 fou protagonista de God Help The Girl, amb Emily Browning i Olly Alexander.

## Filmografia
### Televisió

| Any | Sèrie | Paper | Observacions |
| 2007-2008, 2013 | Skins | Cassie Ainsworth | 22 episodis (principal) |
| 2012-present | Game of Thrones | Gilly | Personatge recurrent (temporada 2 i 3) Personatge principal (temporada 4 i 5) 12 episodis |
| 2020 | Emma | | Episodi 1 |

### Teatre

| Any | Títol | Paper | Teatre |
| 2009 | That Face | Mia | Duke of York's Theatre |

### Cinema

| Any | Pel·lícula | Paper | Observacions |
| 2010 | Chatroom | Emily | Personatge secundari |
| 2010 | Womb | Monica | Personatge secundari |
| 2012 | Ombres tenebroses | Hippie Chick | Cameo |
| 2013 | Little Glory | Jessica | Personatge principal |
| 2014 | God Help The Girl | Cassie | Personatge principal |
| 2014 | The Numbers Station | Rachel Davis | Personatge secundari |
| 2015 | No Way to Live | Anna | |
| 2015 | Lily & Kat | Kat | Personatge principal |
| 2016 | L'escollit (The Chosen) | Sylvia Ageloff | Personatge principal |
| 2017 | Detroit | Julie | Personatge secundari |
| 2018 | Charlie Says | Leslie "Lulu" Van Houten | Personatge principal |

## Referències

* 1 2 «Hannah Murray. Biography» (en anglès). IMDb. [Consulta: 30 gener 2020].
* 1 2 «Hannah Murray» (en anglès). All Movie. [Consulta: 30 gener 2020].
* ↑ «Hannah Murray. Filmography» (en anglès). IMDb. [Consulta: 30 gener 2020].
* ↑ «Hannah Murray. Filmographie» (en francès). Allociné. [Consulta: 30 gener 2020].
* ↑ «Hannah Murray» (en anglès). TV.com. Arxivat de l'original el 2020-01-30. [Consulta: 30 gener 2020].
* ↑ «Emma» (en anglès). IMDb. [Consulta: 30 gener 2020].
* ↑ «Lily & Kat» (en anglès). IMDb. [Consulta: 30 gener 2020].
* ↑ «The Chosen» (en anglès). IMDb. [Consulta: 30 gener 2020].
* ↑ «Detroit» (en anglès). IMDb. [Consulta: 30 gener 2020].
* ↑ «Charlie Says» (en anglès). IMDb. [Consulta: 30 gener 2020].